Hnacie  vozidlá

A.	Nákup
1. Elektrická motorová jednotka 425.95 (14 ks)
K dnešnému dňu je do RD Poprad dodaných celkom 14 ks jednotiek. Vozidlá sú nasadené v normálnej prevádzke. Dodávateľ prehlasuje, že kompletná dodávka jednotiek bola splnená v zmysle zmluvy o dielo a jej dodatkov so schválením typu.
Financovanie projektu bolo zabezpečené z dodávateľského úveru.

2. Motorová jednotka pre región Vysokých Tatier (6 ks)
Bolo uskutočnené rokovanie vo veci podrobnej technickej špecifikácie, kontroly akosti výroby a technickej dokumentácie. Základné komponenty už boli prevzaté. Predpokladaný termín dodávky 1. jednotky na prototypové skúšky vzhľadom na sklz zo strany výrobcu je december 2002. Následné dodávky zostávajúcich jednotiek bude realizovaný v prvej polovici roku 2003.
Financovanie projektu je zabezpečené z dodávateľského úveru.

3. Ľahká motorová jednotka (35 ks)
LMJ je obstarávaná v zmysle finančnej zmluvy s EIB formou medzinárodnej verejnej súťaže. Po neúspešnej verejnej súťaži v roku 2001 (zrušená na základe skutočnosti, že žiaden z uchádzačov nesplnil formálne podmienky zákona NR SR č. 263/1999 Z.z. ) prebiehalo na základe odporučenia odbornej komisie menovanej GR ŽSR v zmysle zákona č. 263/1999 Z.z. rokovacie konanie bez zverejnenia s uchádzačom „ŽOS Vrútky, Dielenská Kružná 2, Vrútky – ako vedúci a prvý účastník Konzorcia DMU GTW“.    MDPaT v súčasnosti pozastavilo nákup 35 ks ĽMJ.
Financovanie projektu bolo zabezpečené z úveru poskytnutého v roku 1999 EIB. Súčasťou ponuky predlženej vyššie uvedeným uchádzačom je financovanie formou exportného úveru poisteného u  SERG.

4. Dvojfrekvenčný rušeň (3 ks)
Rušne sa predpokladajú obstarať formou medzinárodnej verejnej súťaže. V súčasnosti je spracované kompletné zadanie pre verejnú súťaž. Zároveň ako alternatívne riešenie bola z iniciatívy ŽOS Vrútky, a.s. spracovaná ponuka na rekonštrukciu rušňov radu 240 (zdvojené vyhotovenie) na trakčný systém 15 kV 16 2/3 Hz, ktorá má byť z technického hľadiska prerokovaná zhotoviteľom s dotknutými inštitúciami v Rakúskej republike.
Financovanie projektu sa predpokladá s cudzích zdrojov – v súčasnosti nie je bližšie špecifikované.

5. Vozne pozemnej lanovky - Starý Smokovec ( 2 ks)
Vzhľadom preferenciu finančného zabezpečenia iných projektov nie je v súčasnosti táto položka pripravovaná.

6. Elektrické jednotky s naklápacími skriňami radu 650
Železničná spoločnosť, a.s. pripravila projekt na nákup 4 jednotiek s naklápacími skriňami radu 650 (odvodenú z radu 680 ČD).  Začiatkom mája 2002 (10.5.) boli schválené technické podmienky pre túto jednotku, čím bol vytvorený základ na uzatvorenie zmluvy. V prípade ich nákupu budú úmerne znížené nákupy osobných vozňov. Pre optimálne prevádzkové využitie a efektívnu údržbu bude potrebné investovať do nevyhnutných úprav depa, kde budú dislokované.

B.	Modernizácia

1. Lokomotíva 773
Po dodávke prvých päť kusov motorových rušňov radu 773 boli v roku 2000 dodané motorové rušne druhej série 773, inventárne čísla 773.006 až 773.010, na ktorých bola ukončená a vyhodnotená skúšobná prevádzka so schválením podstatnej zmeny typu. Podstatná zmena sa dotýkala zámeny pôvodného rýchlomera Metra za rýchlomer MIREL a vlakového zabezpečovača LS 90 za vlakový zabezpečovač MIREL VZ1 od firmy HMH Bratislava.

2. Lokomotíva 736
S rušňami 736.001 a 736.002 bola ukončená a vyhodnotená skúšobná prevádzka, následne bol schválený typ HDV v zmysle zákona o dráhach. 
Dňa 4.3. 2002 bola uzatvorená medzi ŽS, .a.s. a ŽOS Zvolen, a.s. čiastková zmluva č.Z/362/02-TÚ  na 16 kusov vyššie uvedených rušňov. 
Projekt je priebežne financovaný z vlastných zdrojov ŽS, a.s.

3.Rekonštrukcia rušňov 131
V súčasnosti je rozpracované technické zadanie na verejnú súťaž na zhotovenie projektovej dokumentácie rekonštrukcie týchto rušňov. Realizácia sa predpokladá vykonať v Rušňovom depe Spišská Nová Ves. Doteraz boli na rušňoch v rámci modernizácie vykonané nasledovné úpravy: riadiaci systém Mirer 15 ks, VZ Mirel 44 ks, statický nabíjač 1 ks.
V roku 2002 je projekt je financovaný cestou úveru so štátnou zárukou.

4. Rekonštrukcia vozňov Bymee na riadiace vozne
V súčasnosti je rozpracované technické zadanie na verejnú súťaž na zhotovenie projektovej dokumentácie rekonštrukcie týchto vozňov. Realizácia sa predpokladá vykonať v Rušňovom depe Vrútky. 
Predpokladá sa financovanie tohoto projektu z vlastných zdrojov.

5. Rekonštrukcia a modernizácia prípojných vozňov 011 na motorové vozne r. 812
Na vykonanie tejto rekonštrukcie je uzavretá zmluva o dielo medzi ŽS, a.s. a ŽOS Zvolen, a.s. na 10 vozidiel s termínom dodávky 30.11. 2001 až 31.3.2002. V súčasnosti prebieha skúšobná prevádzka prototypu 812.001. Dňa 4.3.2002 bola podpísaná zmluva č. Z/363/02-TÚ na roky 2002 až  2005  na modernizáciu mot. vozňa radu 810 na motorový vozeň radu 812 v počte 40 ks.
Projekt je financovaný formou dodávateľského úveru.

6. Rekonštrukcia rušňa r.735 na rušeň r. 305
Plánovanú rekonštrukciu rušňov 735 na dvojsystémový elektrický rušeň radu 305 odporúčame z dôvodu realizácie rekonštrukcie rušňov radu 735 na 736 vyradiť.

7. Modernizácia striedavých elektrických motorových jednotiek r. 560
Po technicko-ekonomickej analýze sa neodporúča vykonať ďalšiu modernizáciu uvedených motorových jednotiek.

8. Modernizácia jednosmerných elektrických motorových jednotiek r. 460
V súčasnosti sú rozpracované základné východiská pre technické zadanie na verejnú súťaž. Definitívne rozhodnutie o modernizácii vozidiel bude urobené na základe analýzy ponúk na dodávky nových vozidiel pre predmestské trate a ich porovnania s ekonomickými ukazovateľmi modernizácie.
Predpokladá sa financovanie projektu z cudzích zdrojov.

9. Rekonštrukcia vložených vozňov r. 060 na riadiace vozne 966
Po technicko-ekonomickej analýze modernizácie el. jednotiek radu 560 sa neodporúča vykonať rekonštrukciu uvedených vložených vozňov.

10. Rekonštrukcia vložených vozňov r. 063 na riadiace vozne 963
Projektová dokumentácia uvedenej rekonštrukcie a modernizácie bola v ŽOS Vrútky, a.s. objednaná a čiastočne financovaná v roku 1995. V súčasnosti nie je úplne dokončená a jej realizácia je podmienená celkovou modernizáciou el. jednotiek radu 460.
V prípade realizácie sa predpokladá financovanie tohoto projektu z cudzích zdrojov. 

11. Rekonštrukcia rušňov r. 350 na rýchlosť 160 km /hod.
Rekonštrukcia prebiehala od roku 1999, bola vykonaná rekonštrukcia na všetkých 18 ks vozidiel. Na rušňoch série 350 je celkovo vykonaných jedenásť zásadných modernizácií. Toto im zabezpečuje, že tieto rušne sú v súčasnosti jediné, ktoré môžu na obidvoch trakčných sústavách na koridoroch ČD voziť vlaky rýchlosťou až 160 km/hod.
Je potrebné zdôrazniť, že všetky rekonštrukcie zabezpečovali výhradne domáci dodávatelia.
Financovanie projektu bolo realizované v kombinácii vlastných zdrojov a úverov.

l2. Rekonštrukcia rušňov r. 110 na rušne r. 116
Rekonštrukcia nie je plánovaná na rok 2002. Doteraz nie je začatá príprava na obstarávanie.

13. Rekonštrukcia rušňov r. 701 na rušne r. 199
Na rok 2001 bola uzavretá vnútropodniková zmluva na dodávku 3 rekonštruovaných rušňov. Prvý rušeň určený pre prevádzku TEŽ bol ukončený.  Je schválená podstatná zmena typu, vozidlo je uvedené do prevádzky v RD Poprad.  Rekonštrukcia zostávajúcich vozidiel NR je ukončená.
Financovanie tohoto projektu sa zabezpečuje z vlastných zdrojov.

14. Modernizácia spaľovacích motorov rušňov r. 754. 
Celkovo je zmluvne dohodnutá dodávka 8 modernizovaných motorov, doteraz je vykonaná rekonštrukcia na 3 rušňoch.
Financovanie tohoto projektu sa zabezpečuje z vlastných zdrojov.

15. Modernizácia snehovej frézy pre TEŽ
Pri modernizácii sa sledujú dva hlavné ciele - rozšírenie záberu frézy pre prechodnost' nových jednotiek 425.95 a zvýšenie spoľahlivosti pohonu pojazdu stroja. Prvá časť bola vykonaná  v ŽOS Vrútky a.s.  Druhú časť bude riešiť ŽSR, nakoľko fréza bola delimitovaná na ŽSR v rámci rozdelenia na dve spoločnosti.

Osobné  vozne

A.	Nákup 

 l.Vozeň I. triedy kategórie Zl  (6 ks pre roky 2002-2003)
Pre uvedený projekt je spracovaná dokumentácia pre vypísanie medzinárodnej verejnej súťaže. Vypísanie tendra je podmienené ukončením rokovaní o nákupe a nasadení el. jednotiek s výkyvnými skriňami.
Financovanie projektu sa predpokladá čiastočne zo štátnych dotácií, komerčných úverov a prostredníctvom EUROFIMA.

2.Vozeň II. triedy kategórie Zl  (18 ks pre roky 2002-2003)
Pre uvedený projekt je spracovaná dokumentácia pre vypísanie medzinárodnej verejnej súťaže. Vypísanie tendra je podmienené ukončením rokovaní o nákupe a nasadení el. jednotiek s výkyvnými skriňami.
Financovanie projektu sa predpokladá čiastočne zo štátnych dotácií, komerčných úverov a prostredníctvom EUROFIMA.

3. Vozeň II. triedy + služobný "BD" .
Vzhľadom na prioritné pokrytie disponibilnými finančnými prostriedkami projektov č. 1. a 2., tento projekt nie je doteraz pripravovaný.

B.	Modernizácia

1. Modernizácia vozňov Apeer  (Aheer), Aeer
Realizácia projektu je daná dodatkom č. 4 ku zmluve na modernizované vozne Apeer, Aeer (náväznosť na MOV 97). Predmetom dodatku je modernizácia 6 ks vozňov Apeer a 22 ks vozňov Aeer v rokoch 2001 – 2005, ktoré budú postupne dodávané ( 12 mesiacov od úhrady zálohy). 
V súčasnosti je projekt financovaný prostredníctvom EUROFIMA a vlastných zdrojov.

2. Modernizácia vozňov Bpeer  (Bheer), Beer
Realizácia projektu je daná dodatkom č. 4 ku zmluve na modernizované vozne Bpeer, Beer (náväznosť na MOV 97). Predmetom dodatku je modernizácia 17 ks vozňov Bpeer a 55 ks vozňov Beer v rokoch 2001 – 2005, ktoré budú postupne dodávané ( 12 mesiacov od úhrady zálohy). 
V súčasnosti je projekt financovaný prostredníctvom EUROFIMA a vlastných zdrojov.

3. Modernizácia lôžkových vozňov WLAB
Vzhľadom na obmedzené finančné zdroje doteraz nie je obstarávanie realizácie projektu zabezpečované.

4. Modernizácia ležadlových vozňov Bc
Vzhľadom na obmedzené finančné zdroje doteraz nie je obstarávanie realizácie projektu zabezpečované.

5. Modernizácia reštauračných vozňov WR
Vzhľadom na obmedzené finančné zdroje doteraz nie je obstarávanie realizácie projektu zabezpečované.

6. Rekonštrukcia vozňov BRcm na vozne radu ARm
Po úspešnom uvedení do prevádzky modernizovaných vozňov ARpeer prejavili prevádzkovatelia  reštauračných vozňov eminentný záujem o podobný vozeň. Projekt je v štádiu dokončovania technického zadania pre verejnú súťaž.
Financovanie projektu sa predpokladá čiastočne z vlastných zdrojov a komerčných úverov.

7. Modernizácia vozňov I. triedy
Modernizácia je zameraná hlavne na modernizáciu toaletných zariadení a prvkov úzko súvisiacich z bezpečnosťou cestujúcich. Modernizácia sa bude vykonávať popri periodických opravách a revíziách vozňov. Technické zadanie je v štádiu ukončenia. Realizácia sa odkladá na rok 2003.

8. Úprava vozňov II. triedy Bmee na šest' sedadiel
Modernizácia sedačiek vozňov Bmee sa vykonáva popri revíziách a periodických opravách týchto osobných vozňov. Vzhľadom na vytvorenie finančných podmienok v roku 2001 sa k dnešnému dňu realizovalo 14 ks vozňov.  Do úplného ukončenia zostáva zrealizovať 17 vozňov, ktoré nie sú finančne kryté.
V roku 2001 a 2002 je projekt financovaný z úverov so štátnou zárukou.

9. Modernizácia vozňov II. Triedy
Modernizácia je zameraná hlavne na modernizáciu hygienických zariadení a prvkov úzko súvisiacich s bezpečnosťou cestujúcich. Modernizácia sa bude vykonávať  popri periodických opravách a revíziách vozňov. Technické zadanie je v štádiu ukončenia. Realizácia sa odkladá na rok 2003.

10. Vozeň služobný Ds
Projekt je plánovaný na rok 2004. Príprava na jeho realizáciu nebola začatá.

Nákladné  vozne

A.	 Nákup

1. Vozne radu Td/g/ns(s)
Projekt je plánovaný na rok 2002.  Prototyp bude vyrobený v roku 2002 a následne v roku 2003 bude vykonaný nákup 112 ks.   Proces verejného obstarávania nebol doteraz začatý.

2. Vozne radu Tadgns
Proces prípravy verejného obstarávania je v stave finalizácie technického zadania.  Projekt je plánovaný na rok 2003.
Financovanie projektu sa predpokladá z komerčných úverov.

3. Vozne radu Fallns(s)
Projekt bol plánovaný na rok 2002. Vzhľadom na pokles prevádzkovej potreby bolo obstarávanie presunuté na roky   2004-2005.
Financovanie projektu sa predpokladá z komerčných úverov.

4.Vozne radu Facns
Projekt bol plánovaný na rok 2002. Vzhľadom na pokles prevádzkovej potreby bolo vykonané rokovanie s dodávateľom rekonštrukcie a pôvodne plánovaný počet bude znížený na úkor požadovaných radov vozňov.  Ďalšie obstarávanie nie je momentálne aktuálne do roku 2005.
Financovanie projektu sa predpokladá z komerčných úverov.

5. Vozne radu Rns(s)
Projekt bol plánovaný na rok 2003. Príprava zadania pre proces verejného obstarávania bola začatá. Vzhľadom na prevádzkovú potrebu sa predpokladá obstaranie 200 ks v rokoch 2004 - 2005. Financovanie projektu sa predpokladá z komerčných úverov.

6. Vozne radu Ha
Vzhľadom na nedostatok pohotových finančných prostriedkov proces verejného obstarávania nebol doteraz začatý.
Financovanie projektu sa predpokladá z komerčných úverov.

7. Vozne radu Hbbillns
V zmysle zmluvy o dielo medzi ŽSR a Tatravagónkou Poprad na rok 2001 bola realizovaná  dodávka 27 ks týchto vozňov.  Na rok 2002 je podpísaná zmluva na dodávku 15 ks, pričom k dnešnému dňu bolo dodaných 13 ks vozňov.
Projekt je financovaný z vlastných zdrojov. 

8. Vozne radu Ri(h)s
Projekt je plánovaný na rok 2004-2005. Proces verejného obstarávania nebol doteraz začatý. Financovanie projektu sa predpokladá z komerčných úverov.

B.	Modernizácia
l. Rekonštrukcia vozňov Eas 11. skupiny  na vozne Eas 54. sk
Rekonštrukcia spočívala v dosadení podvozkov Y25 Lsd, Y25 Rsd. Na rok 2002 bolo zmluvne dohodnutých so ŽOS Trnava vykonanie 200 ks.  K dnešnému dňu bolo zrealizovaných 187 ks.
Projekt je financovaný z vlastných zdrojov.

2. Rekonštrukcia vozňov Eas 52.sk a  53.sk
Rekonštrukcia spočívala vo výmene kombinovanej podlahy za celokovovú. Na rok 2002 bola uzavretá zmluva na 240 ks.  V tomto roku bolo zrealizovaných 182 ks.
Projekt je financovaný z vlastných zdrojov.

3. Rekonštrukcia vozňov Gbgkks na vozne Hbis a Hirrs
Na roky 2001 a 2002 je podpísaná zmluva o dielo na rekonštrukciu 600 ks týchto vozňov na 400 ks vozňov Hbis a 100 ks vozňov Hirrs (dvojité vozne).  V tomto roku je k dnešnému dňu zrealizovaných 208 ks vozňov Hbis.
V roku 2002 je projekt financovaný z komerčných úverov a vlastných zdrojov.

4. Rekonštrukcia vozňov Has 
Vzhľadom preferenciu finančného zabezpečenia iných projektov nie je v súčasnosti táto položka pripravovaná.  V mesiaci jún 2002 ŽOS Trnava predložili návrh  projektového riešenia rekonštrukcie strechy. 

5. Rekonštrukcia vozňov Res 11.sk. na vozne Rils a Rilhs
V zmysle uzavretej zmluvy o dielo medzi ŽSR a ŽOS Trnava, a.s. malo byť zrekonštruovaných 102 týchto vozňov.  Zmluva bola splnená v roku 2001.  Rekonštrukcia ukončená.
Projekt bol financovaný z vlastných zdrojov a komerčných úverov.

6. Rekonštrukcia vozňov Res 51. Sk na vozne Rils a.Rilhs
V zmysle uzavretej zmluvy o dielo medzi ŽSR a ŽOS Trnava na roky 2000 a 2001 malo byť zrekonštruovaných 102 týchto vozňov.  Zmluva bola splnená v 02/2001.
Projekt bol financovaný z vlastných zdrojov.

7. Rekonštrukcia vozne Sgs na vozne Sps
Rekonštrukcia spočíva vo výmene podvozkov a dosadení pevných klaníc. Vzhľadom na preferenciu iných projektov,  tento projekt nebol doteraz  rozbehnutý.

8. Vozne Zaes
Rekonštrukcia vozňov, ktorá spočíva v dosadení cirkulačných ventilov sa vykonáva popri revíziách vozňov Zaes  v ZOS Trnava.  V súčasnosti sú doriešené technické náležitosti rekonštrukcie. Na rok 2002 je plán 214 vozňov,  zrealizovaných bolo 133 ks.
V roku 2002 je projekt financovaný z vlastných zdrojov.

9. Rekonštrukcia vozňov radu Es na Ux
V roku 2002 sa plánuje zrekonštruovať 100 vozňov Es na spojovacie vozne Ux.  K dnešnému dňu je zrealizovaných 35 ks.
V roku 2002 je projekt financovaný z vlastných zdrojov.

Investície  realizované  ZSSK  k  28. 10. 2002

| Objem realizovaný v r. 2002 (Sk) | Plán na rok  2002 (Sk)
| Vlastné zdroje | Cudzie zdroje | EUROFIMA | Vlastné zdroje | Cudzie zdroje | EUROFIMA
Hnacie vozidlá | 4 064 379,- | 364 969 232,- | 0,- | 85 367 379,- | 786 026 980,- | 0,-
Osobné vozne | 0,- | 0,- | 460 000 000,- | 25 500 000,- | 381 370 190,- | 420 400 140,-
Nákladné vozne | 31 499 000,- | 885 833 852,- | 0,- | 188 502 070,- | 1 104 072 000,- | 0,-
Súčet | 35 563 379,- | 1 250 803 084,- | 460 000 000,- | 299 369 449,- | 2 271 469 170,- | 420 400 140,-
Vl.Z+Cu.Z+EUF | 1 746 366 463,- | 2 991 238 759,-

Rozdiel medzi plánom a skutočným objemom realizovaným v roku 2002 je spôsobený nezabezpečením dostatočného objemu finančných zdrojov.